

**Қазақстан Республикасы Үкiметiнiң 1999 жылғы 16 шiлдедегi N 988 қаулысына өзгерiстер мен толықтыру енгізу туралы**

Қазақстан Республикасы Үкіметінің қаулысы 2000 жылғы 22 қыркүйек N 1431

      Қазақстан Республикасының Yкiметi қаулы етеді:

      1. "Ақмоласельмаш" ашық акционерлiк қоғамы акцияларының мемлекеттiк пакетiн Астана қаласының коммуналдық меншiгiне беру туралы" Қазақстан Республикасы Yкiметiнiң 1999 жылғы 16 шiлдедегi N 988 P990988\_ қаулысына мынадай өзгерiстер мен толықтыру енгiзiлсiн:

      2-тармақта:

      1) тармақшаның екiншi абзацы алынып тасталсын;

      2) тармақша алынып тасталсын;

      мынадай мазмұндағы 2-1-тармақпен толықтырылсын:

      "2-1. Қазақстан Республикасының Қаржы министрлiгi, Қазақстан Республикасының Ауыл шаруашылығы министрлiгi, Астана қаласының әкiмi "Медетшi қор" республикалық мемлекеттiк кәсiпорнымен, "ҚазАгроҚаржы" жабық акционерлiк қоғамымен, Қоғаммен:

      1) Қоғамның "ҚазАгроҚаржы" жабық акционерлiк қоғамына соңғысымен атаулары мен бағаларын келiсiп, Қоғамға ауыл шаруашылығы техникасын "Медетшi қор" республикалық мемлекеттiк кәсiпорны берген несиенi берiлетiн техниканың сомасына өтеу есебiне берудi;

      2) Қоғамның "ҚазАгроҚаржы" жабық акционерлiк қоғамына берiлетiн техниканың сомасына несие бойынша борышын жылдық 3 (үш) пайыз сыйақы (мүдде) ставкасы бойынша 5 (бес) жылдың iшiнде қайтару шартымен аударуды;

      3) "ҚазАгроҚаржы" жабық акционерлiк қоғамы техниканы шаруашылық

жүргiзушi субъектiлерге лизинг шартымен берудiң немесе оны сатудың

нәтижесiнде түсетiн төлемдердiң есебiнен осы қаулының 2-тармағында

көрсетiлген несие бойынша берешектi өтеудi көздейтiн келiсiмдi заңнамада

белгiленген тәртiппен жасасуды қамтамасыз етсiн."

     2. Осы қаулы қол қойылған күнінен бастап күшіне енеді.

     Қазақстан Республикасының

         Премьер-Министрі

     Мамандар:

     Қобдалиева Н.М.

     Орынбекова Д.Н.

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК